BDMS บวก 2% สวนภาวะตลาดฯติดลบ โบรกชูหุ้น defensive แนะซื้อเป้า 23.50 บ.
BDMS บวก 2% สวนภาวะตลาดฯติดลบ โบรกชูหุ้น defensive แนะซื้อเป้า 23.50 บ. โดย ณ เวลา 11.09 น. อยู่ที่ระดับ 22.70 บาท บวก 0.40 บาท หรือ 1.79% ด้วยมูลค่าซื้อขาย 256.34 ล้านบาท
23 มี.ค. 2561

ผู้สื่อข่าวรายงานว่า บริษัท กรุงเทพดุสิตเวชการ จำกัด(มหาชน) หรือ BDMS ณ เวลา 11.09 น. อยู่ที่ระดับ 22.70 บาท บวก 0.40 บาท หรือ 1.79% ด้วยมูลค่าซื้อขาย 256.34 ล้านบาท ราคาหุ้นวิ่งสวนดัชนีตลาดฯติดลบ โดย ณ เวลา11.12 น. ดัชนีอยู่ที่ระดับ 1,793.32 จุด ลบ 5.23 จุด หรือ 0.29% ด้วยมูลค่าซื้อขาย 19,423.55  ล้านบาท

บล.ซีจีเอส-ซีไอเอ็มบี ระบุในบทวิเคราะห์ว่า BDMS แนะนำซื้อโดยมีราคาเป้าหมาย 23.50 บาท จากการที่ BDMS เป็นหุ้น defensive ที่คาดว่าจะเป็นที่พักเงินในวันนี้ที่ตลาดมีโอกาสปรับตัวลงแรงจากความกังวลสงครามการค้าระหว่างสหรัฐฯ กับจีน หลังจากเมื่อคืนนี้ประธานาธิบดีโดนัลด์ ทรัมป์ได้ลงนามในคำสั่งประธานาธิบดี เพื่อเรียกเก็บภาษีนำเข้าสินค้าจากจีนวงเงิน 6 หมื่นล้านดอลลาร์ เพื่อเป็นการลงโทษจีนที่ได้ขโมยทรัพย์สินทางปัญญาของบริษัทสหรัฐ ส่งผลให้ตลาดหุ้นสหรัฐปรับตัวลงแรง 2-3% เราเชื่อว่าการที่ BDMS ปรับกลยุทธ์หันมาเน้นด้านการส่งเสริมสุขภาพ(promotive care) และการป้องกันโรค (preventive care) แทนการรักษาโรค (acute care)เป็นทางเลือกที่ถูกต้อง
เนื่องจากโรงพยาบาลมหาวิทยาลัยจะเน้นการรักษาโรคที่มีความรุนแรง บวกกับผู้ป่วยชาวตะวันออกกลางไม่ได้เดินทางมาไทยเพื่อการป้องกันโรค เชื่อว่า GPM จะฟื้นตัวจากจุดต่ำสุดมาอยู่ที่ 30.6% ในปี FY17 และน่าจะเพิ่มสูงขึ้นอีกในปี FY18-20 ตามจำนวนผู้ป่วยที่เพิ่มขึ้น
แม้จะไม่ได้มองกลุ่มการแพทย์ในเชิงบวกมากนักจากแนวโน้มที่ธุรกิจการท่องเที่ยวเชิงสุขภาพจะเริ่มชะลอตัว บวกกับมีการแข่งขันจากบริการพรีเมียมในโรงพยาบาลรัฐ แต่ยังคงเลือก BDMS เป็น top pick ของกลุ่มนี้เพราะบริษัทมีกลุ่มเป้าหมายและที่ตั้งกระจายตัวจึงช่วยลดความกังวลจากปัจจัยข้างต้น
บล.ยูโอบี เคย์เฮียน ระบุในบทวิเคราะห์ว่า การแพทย์หุ้นพื้นฐานดีที่ Underperform &amp; Under-owned ในช่วงที่ผ่านมา BDMS, BH, BCH, THG
 